Source: https://ficek.sk/vzdanie-sa-dedicstva-v-prospech-syna-17891
Timestamp: 2019-10-15 12:31:36+00:00

Document:
[2019] Vzdanie sa dedičstva v prospech syna | Právna Poradňa '
Otázka: Vzdanie sa dedičstva v prospech syna
Dobrý den, chcem Vás poprosiť o radu. Zomrel mi otec a budem dediť byt v jeho osobnom vlastníctve, ja a sestra. Chcem sa vzdať svojej polovice v prospech môjho syna hned pri dedičskom konaní. Je tento úkon možný? Dakujem za odpoved
Odpoveď: Vzdanie sa dedičstva v prospech syna
Dobrý deň, áno takýto úkon je možný. Odmietnuť dedičstvo v prospech inej osoby je možné buď ústnym vyhlásením pred notárom alebo písomným podaním doručeným notárovi (ako súdnemu komisárovi). Je potrebné si uvedomiť, že dedičstvo je možné odmietnuť iba v lehote 1 mesiaca odo dňa upovedomenia o dedičskom práve. Túto lehotu je možné predlžovať iba z dôležitých dôvodov. Vzhľadom na dôležitosť tohto úkonu Vám odporúčam (aby bolo všetko v zmysle zákona a správne), aby ste požiadali notára o to, aby Vám pri spísaní odmietnutia dedičstva poradil. Tým sa vyhnete tomu, že by ste niečo spravili zle a Váš syn nenadobudol dedičstvo. Druhou možnosťou vo Vašom prípade je, že nadobudnete dedičstvo po Vašom otcovi Vy a po právoplatnosti uznesenia o dedičstve darujete svoj podiel na nehnuteľnosti vo výške 1/2 Vášmu synovi. Nakoľko ide prevod vlastníckeho práva na blízku osobu, neuplatní sa zákonné predkupné právo Vašej sestry.
Podotázka: Vzdanie sa dedičstva v prospech syna (Dedičské právo)
Ešte k tomu dedičskému konaniu vzdania v prospech syna ak ma 17rokov musí byt prítomný aj on na tom dedičskom konaní? Ďakujem.
Z otázky usudzujeme, že sa pýtate na situáciu z predchádzajúcej otázky, kedy zomrel pýtajúcemu sa otec a či je možné, aby jeho dedič sa vzdal podielu na dedičstve v prospech svojho syna. Tu prichádza do úvahy dedenie v prevej skupine dedičov podľa ust. § 473 Obč. zákonníka :
Z odstavca 2 cit. ustanovenia vyplýva, že sa môžete vzdať svojho podielu na dedičstve v prospech aj 17 ročného syna.
Keďže sa jedná o maloletého 17 ročného dediča, maloletému bude v dedičskom konaní ustanovený kolízny opatrovník, a prípadná dohoda v dedičskom konaní bude podliehať schváleniu súdom, keďže nadobudnutie dedičstva maloletým musí byť v jeho prospech, čo posúdi príslušný súd v súlade s ust. Civil.mimosporového poriadku :
"§ 117 : Ak treba, aby za maloletého konal opatrovník, súd na návrh ustanoví za opatrovníka najmä blízku osobu maloletého, u ktorej je predpoklad, že bude konať v záujme maloletého, ak s ustanovením súhlasí. Inak ustanoví za opatrovníka orgán sociálnoprávnej ochrany detí a sociálnej kurately.
§ 119 : Právny úkon, ktorý urobil zákonný zástupca za maloletého, súd schváli, ak je to v záujme maloletého."
Áno, bude prítomný, jeho záujmy však bude chrániť kolízny opatrovník ustanovený súdom.
Ust. § 38 Civil. mimosporového poriadku :
"(1) Ak je účastníkom maloletý, ktorý je schopný vyjadriť samostatne svoj názor, súd na jeho názor prihliadne.
(2) Názor maloletého zisťuje súd spôsobom zodpovedajúcim jeho veku a vyspelosti. Podľa povahy veci zisťuje súd názor maloletého bez prítomnosti iných osôb."

References: § 473
 súd 
 súd 

§ 119
 súd 
 § 38
 súd 
 súd 
 súd